b'\n_START_ARTICLE_\nSkaitymas\n_START_SECTION_\nSuvokimo procesas\n_START_PARAGRAPH_\nSuvokim\xc4\x85 tiria kognityvin\xc4\x97 psichologija bei lingvistika. \xc5\xbdmogus savo aplink\xc4\x85 i\xc5\xa1 esm\xc4\x97s suvokia akimis, pakaitomis savo \xc5\xbevilgsn\xc4\xaf kreipdamas (a) \xc4\xaf tam tikr\xc4\x85 ta\xc5\xa1k\xc4\x85 (fiksacijos ta\xc5\xa1kas) (fiksacija) ir (b) greitais judesiais (Saccade) perkeldamas fiksacijos ta\xc5\xa1k\xc4\x85 nuo vieno prie kito ta\xc5\xa1ko._NEWLINE_Regimieji vaizdai suvokiami tik fiksacijos momentais, patekdami per akies tinklain\xc4\x99 ir neuronus \xc4\xaf galvos smegenis.\n_START_SECTION_\nReg\xc4\x97jimo r\xc5\xab\xc5\xa1ys\n_START_PARAGRAPH_\nReg\xc4\x97jimas pagal atstum\xc4\x85 nuo a\xc5\xa1triausio matymo centro (fovea) gali b\xc5\xabti:_NEWLINE_fovealinis (iki 2\xc2\xb0 reg\xc4\x97jimo kampo),_NEWLINE_parafovealinis (iki 5\xc2\xb0 reg\xc4\x97jimo kampo)_NEWLINE_periferinis \xe2\x80\x93 para\xc5\xa1tinis, pakra\xc5\xa1tinis reg\xc4\x97jimas, suvokiami labiausiai nuo reg\xc4\x97jimo centro nutol\xc4\x99 objektai._NEWLINE_Fiksacijos metu prasmin\xc4\x97 informacija suvokiama nevienodai (skiriasi suvokimo intervalas), Paprastai suvokiami \xc5\xbeod\xc5\xbeiai, esantys 7\xe2\x80\x938 raid\xc5\xbei\xc5\xb3 atstumu nuo fiksacijos ta\xc5\xa1ko skaitymo kryptimi (\xc5\xbeod\xc5\xbei\xc5\xb3 atpa\xc5\xbeinimo intervalas).\n_START_SECTION_\nAkies judesiai skaitant\n_START_PARAGRAPH_\n\xc5\xbdvilgsnis juda i\xc5\xa1 kair\xc4\x97s \xc4\xaf de\xc5\xa1in\xc4\x99. Esant neai\xc5\xa1kumams, dviprasmybei arba ai\xc5\xa1kiai nesuvokus skaitomo dalyko, sugr\xc4\xaf\xc5\xbetama atgal (regresija). Tai priklauso nuo skaitytojo \xc4\xafg\xc5\xabd\xc5\xbei\xc5\xb3, teksto sud\xc4\x97tingumo, susikoncentravimo, d\xc4\x97mesingumo._NEWLINE_Skaitant n\xc4\x97ra fiksuojamas kiekvienas \xc5\xbeodis. Vidutini\xc5\xa1kai \xc4\xafgud\xc4\x99s \xc5\xbemogus per\xc5\xa1oka 75\xc2\xa0% trump\xc5\xb3 \xc5\xbeod\xc5\xbei\xc5\xb3 (3 raid\xc5\xbei\xc5\xb3), 65\xc2\xa0% funkcini\xc5\xb3 \xc5\xbeod\xc5\xbei\xc5\xb3. Itin svarbu sekan\xc4\x8di\xc5\xb3 \xc5\xbeod\xc5\xbei\xc5\xb3 prognozuojamumo tikimyb\xc4\x97. Ji didesn\xc4\x97, jei tolesnio sakinio prasm\xc4\x97 suvokiama i\xc5\xa1 gramatikos strukt\xc5\xabros, konteksto, tematikos. vidutinis skaitymo greitis \xe2\x80\x93 250 \xc5\xbeod\xc5\xbei\xc5\xb3 per minut\xc4\x99.\n_START_SECTION_\nSubvokalizacija\n_START_PARAGRAPH_\nSubvokalizacija \xe2\x80\x93 procesas, kurio metu skaitomas tekstas fonetizuojamas mintyse. \xc5\xa0io proceso reik\xc5\xa1m\xc4\x97 kol kas yra neai\xc5\xa1ki. Bet kuri vizuali informacija suvokiama be objekto vidinio \xc4\xafvardijimo (mintyse \xe2\x80\x93 \xe2\x80\x9etai kompiuteris, \xc4\x8dia klavi\xc5\xa1as su raide A\xe2\x80\x9c), ir \xc5\xa1ios fonetizacijos nebuvimas neapsunkina daikt\xc5\xb3 suvokimo.\n_START_SECTION_\nVokalizacija\n_START_PARAGRAPH_\nSkaitymas balsu (Vokalizavimas) \xe2\x80\x93 skaitomo teksto tarimas balsu. Jis sul\xc4\x97tina skaitymo proces\xc4\x85. Girdimosios atminties \xc5\xa1alininkams \xc5\xa1is metodas padeda veiksmingiau \xc4\xafsiminti informacij\xc4\x85.\n_START_SECTION_\nSkaitymas paraid\xc5\xbeiui\n_START_PARAGRAPH_\nFonetizuojamos atskiros kiekvieno \xc5\xbeod\xc5\xbeio raid\xc4\x97s. Taip pradedama mokytis skaityti. Toks skaitymas yra pirmoji skaitymo \xc4\xafvaldymo pakopa.\n_START_SECTION_\nSkiemenavimas\n_START_PARAGRAPH_\nFonetizuojami atskiri \xc5\xbeod\xc5\xbei\xc5\xb3 skiemenys. Tokio skaitymo metu raid\xc4\x97s jungiamos \xc4\xaf skiemenis, o \xc5\xa1ie \xe2\x80\x93 atskirus \xc5\xbeod\xc5\xbeius.\n_START_SECTION_\nPa\xc5\xbeodinis skaitymas\n_START_PARAGRAPH_\nTokio skaitymo metu \xc5\xbeod\xc5\xbeiai jungiami \xc4\xaf ri\xc5\xa1l\xc5\xb3 sakin\xc4\xaf, derinama intonacija ir prasminiai kir\xc4\x8diai, loginiai sakinio akcentai. Sakiniais siejamos arba atskiriamos pastraipos mintys ar j\xc5\xb3 identifikuojama j\xc5\xb3 login\xc4\x97 seka.\n_START_SECTION_\nSubvokalizacinis skaitymas\n_START_PARAGRAPH_\nSkaitoma netariant \xc5\xbeod\xc5\xbei\xc5\xb3 balsu, jie tariami mintyse.\n_START_SECTION_\nSpecialieji simboliai ir j\xc5\xb3 skaitymas\n_START_PARAGRAPH_\nMatematin\xc4\x97s formul\xc4\x97s ir kit\xc5\xb3 moksl\xc5\xb3 sutartiniai \xc5\xbeenklai, simboliai.\n_START_SECTION_\nSekvencinis skaitymas\n_START_PARAGRAPH_\nSekvencinis skaitymas labiausiai paplitusi skaitymo technika. Skaitoma nuo prad\xc5\xbeios iki pabaigos. Tikslas \xe2\x80\x93 sekti mint\xc4\xaf ir suvokti turin\xc4\xaf. Vengiama regresij\xc5\xb3 ir pakartojim\xc5\xb3.\n_START_SECTION_\nIntensyvusis skaitymas\n_START_PARAGRAPH_\nTikslas \xe2\x80\x93 kuo giliau suvokti autoriaus pozicij\xc4\x85 ir kuo geriau suvokti teksto turin\xc4\xaf, siekiant toliau perdirbti gaut\xc4\x85 informacij\xc4\x85, pl\xc4\x97toti mintis. Tai dalykinis skaitymas, kai nesigilinama \xc4\xaf ra\xc5\xa1usiojo asmenyb\xc4\x99, o sekama argumentacija ir autoriaus siekti tikslai, intencija.\n_START_SECTION_\nKursorinis skaitymas\n_START_PARAGRAPH_\nKursorinis skaitymas \xe2\x80\x93 visapusi\xc5\xa1kas skaitymas, kurio metu stengiamasi suvokti vis\xc4\x85 pateikiam\xc4\x85 informacij\xc4\x85 nuo pavadinimo, iliustracij\xc5\xb3, \xc4\xaf\xc5\xbeangos iki pat i\xc5\xa1na\xc5\xa1\xc5\xb3. Tikslas \xe2\x80\x93 suvokti pateiktos informacijos viet\xc4\x85 prasminiame kontekste, s\xc4\x85ry\xc5\xa1\xc4\xaf su kita artima ar pana\xc5\xa1ia med\xc5\xbeiaga, gilintis \xc4\xaf tematik\xc4\x85, analizuojant kiekvien\xc4\x85 prasmin\xc4\xaf vienet\xc4\x85 (sintagm\xc4\x85) ir ie\xc5\xa1kant jos egzistavimo prasm\xc4\x97s.\n_START_SECTION_\nPunktyrinis skaitymas\n_START_PARAGRAPH_\nPunktyrinis skaitymas yra pasirinktinis skaitymas. Skaitomos tik atskiros dalys. Jos pasirenkamos tam tikr\xc5\xb3 kriterij\xc5\xb3 pagalba. V\xc4\x97liau perskaityto teksto analize siekiama priskirti suvokt\xc4\x85 informacij\xc4\x85 jau \xc5\xbeinomiems dalykams.\n_START_SECTION_\nDiagonalinis skaitymas ir skenavimas\n_START_PARAGRAPH_\nSkaitomos tik tam tikros teksto vietos \xe2\x80\x93 pirmas sakinys, tipografijos b\xc5\xabdu pary\xc5\xa1kintos vietos (kursyvu, antra\xc5\xa1t\xc4\x97mis, pastraipomis, savitomis i\xc5\xa1rai\xc5\xa1komis kaip (\xe2\x80\x9e2x + 4 = 5\xe2\x80\x9c), terminai, strukt\xc5\xabra ir i\xc5\xa1vados. Tikslas \xe2\x80\x93 perdirbti tekste esan\xc4\x8di\xc4\x85 informacij\xc4\x85 be detalios jos analiz\xc4\x97s. Ie\xc5\xa1koma esmini\xc5\xb3, raktini\xc5\xb3 \xc5\xbeod\xc5\xbei\xc5\xb3, praleid\xc5\xbeiami pavieniai intarpai, \xc4\xafterpiniai.\n_START_SECTION_\nGreitasis skaitymas\n_START_PARAGRAPH_\nGreitojo skaitymo metu atsisakoma subvokalizacijos arba skaitoma i\xc5\xa1lavinto periferinio reg\xc4\x97jimo d\xc4\x97ka. Skaitymo greitis \xe2\x80\x93 apie 600 \xc5\xbeod\xc5\xbei\xc5\xb3 per minut\xc4\x99. Individualiai priklauso nuo suvokimo ir skaitymo \xc4\xafg\xc5\xabd\xc5\xbei\xc5\xb3 treniruotumo. Per\xc4\x97jimas nuo vienos skaitymo pakopos prie kitos yra lydimas asmenini\xc5\xb3 pastang\xc5\xb3 ir nuolatinio \xc4\xafg\xc5\xabd\xc5\xbei\xc5\xb3 tobulinimo.\n_START_SECTION_\nSkaitymo pakopos\n_START_PARAGRAPH_\nParaidinis \xe2\x80\x93 skiemeninis \xe2\x80\x93 pa\xc5\xbeodinis \xe2\x80\x93 subvokalizacinis \xe2\x80\x93 greitasis skaitymas.'